PRESSEMELDING

Lørenskog, 20.februar 2018

**Ny drivkraft er ansatt i Viking Outdoor Footwears ledergruppe. Gitte Thune starter som Vice Presidant Global Sales 1.mars 2018.**

Vi gleder oss over at Gitte Thune har takket ja til stillingen som leder av Viking Outdoor Footwears internasjonale salgsteam.

Hun vil lede et team på seks landssjefer og blir ledergruppens spydspiss for å utvikle eksisterende salgsorganisasjon og distribusjon.

Gitte har 20 års fartstid innen salg og omfattende erfaringen fra roller som Space Manager, Key Account Manager, Category Manager og Marketing Director. Hun kommer fra Bonaventura Sales som hun var med på å grunnlegge.   
I stillingen som Commercial Director utviklet hun sterke internasjonale merker i det norske markedet: Scholl, Dove, Axe, Zendium, Piz Buin og MAM for å nevne noen.

Merkene har vist stabil vekst de siste årene. Gitte har bred erfaring fra konsumentmarkedet og utvikling av distribusjonskanaler i blant annet innen sko-, sport-, apotek- og motebransjen.

Viking Outdoor Footwear har ambisiøse mål om vekst og utvikling av det nordiske marked. 2017 var en god start på vekststrategien og med Gittes kompetanse og under hennes ledelse vil organisasjonen ytterlige kunne levere vekst i form av økt omsetning og bred distribusjon i hele Norden.

«Gitte viser til sterke resultater i alle sine salgsroller, og vi gleder oss til å få henne med i Viking teamet.”, sier Administrerende direktør i Viking Outdoor Footwear, Trond Langeland.

”Viking Footwear er en sterk merkevare i det nordiske markedet og jeg ser frem til å lede et kompetent og offensivt salgsteam mot nye høyder! Jeg ser frem til å bli kjent med kunder, kollegaer og samarbeidspartnere»,” legger Gitte Thune til.

Gitte Thune starter i Viking Outdoor Footwear 1.mars 2018.

Hun er utdannet Master of Science in Business and Economics (siviløkonom).

For spørsmål ta gjerne kontakt med Trond Langeland, Adm. dir. på telefon: 91 59 54 28